text: Banegård afspærret efter fund af mistænkelig papkasse
  18 april 2016 kl. 07.45
  Syd- og Sønderjyllands politi oplyser, at Vejen Banegård mandag er blevet afspærret. Der er fundet en mistænkelig papkasse og derfor er der ingen tog til eller fra Vejen.
  Pakken er fundet i en tunnel på banegården oplyser vagtchefen ved Syd- og Sønderjyllands Politi. Der er rekvireret bomberyddere der skal se nærmere på papkassen.
  Det var en forbipasserende borger der kontaktede politiet oplyser vagtchef Ivan Gohr Jensen ved Syd- og Sønderjyllands Politi.
  Politiet oplyser, at DSB nu indsætter togbusser, som vil holde foran banegården.
  Forsvarets bomberyddere med bomberobotten rullemarie er nu ankommet til banegården i Vejen. Tidshorisonten er fortsat uklar.
  Opdateres.
  Mistænkelig pakke fundet i tunnel på Vejen Banegård. Banegården er evakueret..Politi på stedet og undersøger. #politidk
  
  Bombehunde på vej til Vejen station. Ingen tog standser i Vejen pt. DSB indsætter togbusser, som vil holde foran banegården #politidk
  
  